Na podlagi 58. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb, v nadaljevanju: ZJU) in Pravilnika o notranji organizaciji in sistemizaciji delovnih mest v občinski upravi Občine Komen št. 10001-1/2018-56 z dne 31. 12. 2024 z nadaljnjimi spremembami in dopolnitvami, objavlja župan Občine Komen javni natečaj za zasedbo prostega delovnega mesta

**Višji svetovalec za gospodarstvo in kmetijstvo (M/Ž)**

Kandidati, ki se bodo prijavili na prosto delovno mesto, morajo poleg splošnih pogojev, ki jih urejajo predpisi s področja delovnega prava, izpolnjevati naslednje pogoje:

* najmanj specializacija po višješolski izobrazbi (prejšnja) ali najmanj visokošolska strokovna izobrazba (prejšnja) ali najmanj visokošolska strokovna izobrazba (prva bolonjska stopnja) ali najmanj visokošolska univerzitetna izobrazba (prva bolonjska stopnja)
* najmanj 4 leta delovnih izkušenj,
* opravljeno obvezno usposabljanje za imenovanje v naziv (če izbrani kandidat nima opravljenega obveznega usposabljanja, ga mora opraviti v roku enega leta od sklenitve delovnega razmerja),
* strokovni izpit iz splošnega upravnega postopka (če izbrani kandidat nima opravljenega strokovnega izpita iz upravnega postopka, ga mora opraviti najkasneje v treh mesecih od sklenitve delovnega razmerja),
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Izbirni postopek, v katerega se uvrstijo kandidati, ki izpolnjujejo natečajne pogoje, bo potekal v eni fazi. Kandidati, uvrščeni v izbirni postopek, bodo povabljeni na razgovor, na katerem bodo morali odgovoriti na vprašanja z delovnega področja, za katerega se razpisuje delovno mesto.

Po trinajsti točki 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Izbrani kandidat bo delovne izkušnje dokazoval z verodostojnimi listinami, iz katerih sta razvidna čas opravljanja dela in stopnja izobrazbe.

Za delovna mesta oziroma nazive, za katere se ne zahteva specializacija, magisterij znanosti ali doktorat, zahteva pa se univerzitetna ali visoka strokovna izobrazba s specializacijo ali magisterijem znanosti, se predpisane delovne izkušnje skrajšajo za tretjino v primeru da naloge na tem delovnem mestu opravlja javni uslužbenec, ki ima magisterij znanosti, doktorat oziroma zaključen specialističen študij.

V primeru, da izbrani kandidat nima opravljenega obveznega usposabljanja za imenovanje v naziv, ga mora v skladu z 89. členom ZJU opraviti najkasneje v enem letu od sklenitve delovnega razmerja.

V primeru, da izbrani kandidat nima opravljenega strokovnega izpita iz upravnega postopka, ga mora skladno s tretjim odstavkom 31. člena Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13, 175/20 – ZIUOPDVE in 3/22 – ZDeb) opraviti najkasneje v treh mesecih od sklenitve delovnega razmerja.

Na podlagi 61.a člena ZJU se kandidati, ki ne izpolnjujejo natečajnih pogojev, ne uvrstijo v izbirni postopek.

Prijava na prosto delovno mesto mora vsebovati:

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter datum (dan, mesec in leto) zaključka izobraževanja ter ustanova, na kateri je bila izobrazba pridobljena,
2. pisno izjavo o delovnih izkušnjah, iz katere je razvidno izpolnjevanje pogoja glede zahtevanih delovnih izkušenj; kandidat navede datum sklenitve in datum prekinitve delovnega razmerja pri posameznemu delodajalcu, ter kratko opiše delo in raven zahtevnosti dela, ki ga je opravljal pri tem delodajalcu,
3. pisno izjavo o opravljenem usposabljanju za imenovanje v naziv (če je kandidat usposabljanje opravil),
4. pisno izjavo o opravljenem strokovnem izpitu iz upravnega postopka, iz katere mora biti razvidna ustanova, na kateri je kandidat opravljal izpit in datum opravljanja izpita (če kandidat izpit ima),
5. pisno izjavo kandidata, da:
   1. je državljan Republike Slovenije,
   2. ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in da ni bil obsojen na nepogojno kazen zapora v trajanju več kot šest mesecev,
   3. zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
6. pisno izjavo, da za namen tega natečajnega postopka dovoljuje Občini Komen pridobiti podatke iz uradnih evidenc. V primeru, da kandidat s tem ne soglaša, mora sam predložiti ustrezna dokazila.

Namesto zgoraj navedenih pisnih izjav lahko kandidat predloži tudi fotokopije dokazil, iz katerih je razvidno izpolnjevanje pogojev.

Zaželeno je, da kandidat k prijavi z dokazili priloži tudi kratek življenjepis. V prijavi lahko poleg formalne izobrazbe navede tudi druga znanja in veščine, ki jih je pridobil.

Kandidat vloži prijavo v pisni obliki, ki jo pošlje v zaprti ovojnici z označbo: »za javni natečaj – Višji svetovalec za gospodarstvo in kmetijstvo«, na naslov: Občina Komen, Komen 86, 6223 Komen, in sicer v roku 14 dni po objavi na spletni strani Občine Komen in na Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov obcina@komen.si, pri čemer veljavnost prijave ni pogojena z elektronskim podpisom.

Zaželeno je, da kandidati prijavo oddajo na obrazcu »obrazec za prijavo«, ki je objavljen na spletni strani Občine Komen www.komen.si.

Če je prijava poslana po pošti, se šteje, da je pravočasna, če je bila oddana na pošto najkasneje zadnji dan roka za prijavo.

Kandidati bodo o izbiri pisno obveščeni v roku 60 dni po opravljeni izbiri. O izbiri oziroma neizbiri se vsakemu kandidatu, ki je sodeloval v izbirnem postopku, izda in vroči sklep. Obvestilo o končanem izbirnem postopku bo objavljeno na spletni strani Občine Komen (https://www.komen.si).

Z izbranim kandidatom bo sklenjeno delovno razmerje za nedoločen čas, s poskusno dobo šestih mesecev ter za polni delovni čas.

Izbrani kandidat bo delo opravljal na delovnem mestu Višji svetovalec za gospodarstvo in kmetijstvo, v nazivu Višji svetovalec III. Delo bo opravljal v prostorih Občine Komen, Komen 86, 6223 Komen oziroma v drugih uradnih prostorih, kjer organ opravlja svoje naloge

Izbrani kandidat bo na razpisanem delovnem mestu opravljal naslednja dela in naloge:

• organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi,

• sodelovanje pri oblikovanju sistemskih rešitev in drugih najzahtevnejših gradiv,

• samostojna priprava zahtevnih analiz, razvojnih projektov, informacij, poročil in drugih zahtevnih gradiv,

• vodenje in odločanje v zahtevnih upravnih postopkih,

• vodenje najzahtevnejših upravnih postopkov,

• samostojno opravljanje drugih zahtevnejših nalog,

• dela in naloge v zvezi z obremenitvijo okolja s hrupom,

• dela in naloge na področju gospodarske javne službe ravnanja s komunalnimi odpadki,

• dela in naloge s področja pokopališke in pogrebne dejavnosti ter urejanja in vzdrževanja pokopališč,

• vodenje in nadzor nad vodenjem katastra gospodarske javne infrastrukture z delovnega področja,

• dela in naloge na področju skrbi za zapuščene živali in za zagotovitev zavetišča,

• dela in naloge na področju odmere občinskih taks,

• dela in naloge v zvezi z gostinskimi obrati (obratovalni čas),

• dela in naloge na področju turizma,

• strokovne, razvojne in upravne naloge s področja kmetijstva, gozdarstva, razvoja podeželja, lova,

• odnosi z javnostmi, urejanje spletne strani občine www.komen.si, facebook,

• investicije, javna naročila,

• obveščanje župana in direktorja občinske uprave o morebitnih nepravilnostih ter predlaganje ustreznih ukrepov,

• samostojno opravljanje drugih nalog podobne zahtevnosti ter nalog po navodilu župana ali direktorja občinske uprave.

Dodatne informacije o izvedbi javnega natečaja in delovnem področju je mogoče dobiti v času uradnih ur pri direktorju občinske uprave na tel. št. 05 7310 462.

V besedilu javnega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške.

|  |  |
| --- | --- |
| Številka:  Datum: |  |
|  | **mag. Erik Modic, župan** |